Most az ELTE Kémiai Intézete laboratóriumában lehetőséget adunk arra, hogy a kémia szakmódszertan tanárainak irányítása mellett gyakorlatot szerezhess a kísérletezésben! Minden, az emelt szintű szóbeli kémia érettségin elvégzendő kísérletet itt saját kezűleg kipróbálhatsz, és az esetleges kérdéseidre is választ kapsz. A kurzus összesen 2 alkalomból áll, melyeket szerda délutánonként 15.00-18.00 óra között tartunk az Eötvös Loránd Tudományegyetem Kémiai Intézet II. emelet 202. laboratóriumában.
Az Intézet címe: 1117 Budapest, Pázmány Péter sétány 1/A.
A tanfolyamokat az igényekhez igazodva szervezzük. Az új időpontot a jelentkezések számának függvényében állapítjuk meg. Folyamatosan fogadjuk a jelentkezéseket a nepszerukemia@gmail.com e-mail címen. (A levél tartalmazza a jelentkező nevét, az iskola nevét ahova jár vagy járt és az osztályt.) Aki elküldi erre a címre az jelentkezését, e-mail értesítést fog kapni, amint az új időpontot meghirdetjük. Az e-mail tartalmazni fogja a további teendőket és a szükséges tudnivalókat is.
Aki valamely okból mégsem tud részt venni, kérjük, hogy legkésőbb az első tanfolyami napot megelőző 3 munkanappal jelezze ezt e-mailben a nepszerukemia@gmail.com címen. Ennek elmulasztása esetén véglegesen kizárja magát a tanfolyamon való részvételből.
• Dr. Szalay Luca
• Dr. Wajand Judit
• Dr. Rózsahegyi Márta